**Fábián Gyula**

néprajzkutató, pedagógus, ifjúsági író.

Fábián Gyula ([Losonc](https://hu.wikipedia.org/wiki/Losonc), [1884](https://hu.wikipedia.org/wiki/1884). [április 12.](https://hu.wikipedia.org/wiki/%C3%81prilis_12.) – [Szombathely](https://hu.wikipedia.org/wiki/Szombathely), [1955](https://hu.wikipedia.org/wiki/1955). [szeptember 22.](https://hu.wikipedia.org/wiki/Szeptember_22.))

Népművészeti anyaggyűjtését [palócföldön](https://hu.wikipedia.org/wiki/Pal%C3%B3cf%C3%B6ld) kezdte, a [Budapesti Képzőművészeti Főiskola](https://hu.wikipedia.org/wiki/Budapesti_K%C3%A9pz%C5%91m%C5%B1v%C3%A9szeti_F%C5%91iskola) hallgatójaként. 1908-tól 1915-ig [Sárváron](https://hu.wikipedia.org/wiki/S%C3%A1rv%C3%A1r), majd 1915-től 1943-ig [Szombathelyen](https://hu.wikipedia.org/wiki/Szombathely) tanított, ahol a múzeumi képtár őre is volt. Művészi tevékenységét olaj-, akvarell-, rézkarc-, kerámiadarabjai jelzik. Szerepelt az [Iparművészeti Múzeum](https://hu.wikipedia.org/wiki/Iparm%C5%B1v%C3%A9szeti_M%C3%BAzeum) több kiállításán. Rajzai megjelentek [Malonyay Dezső](https://hu.wikipedia.org/wiki/Malonyay_Dezs%C5%91" \o "Malonyay Dezső) A magyar nép művészete c. munkájában. Több szakcikkét a Néprajzi Értesítő közölte. Számos történelmi, ifjúsági regény szerzője.

A szombathelyi Jáki úti temetőben nyugszik, sírhelyét a [Nemzeti Emlékhely és Kegyeleti Bizottság](https://hu.wikipedia.org/wiki/Nemzeti_Eml%C3%A9khely_%C3%A9s_Kegyeleti_Bizotts%C3%A1g) „A” kategóriában a [Nemzeti Sírkert](https://hu.wikipedia.org/wiki/Nemzeti_S%C3%ADrkert) részévé nyilvánította.

Művei:

* Olaszországi levelek (útirajz, Celldömölk, 1908)
* A fehér sas (regény, Bp., 1929; Biczó András rajzaival)
* A kis Mozart (regény, Bp., 1928; Biczó András rajzaival)
* A zöld elefánt (regény, Bp., 1928; Biczó András rajzaival)
* Gábor diák (regény, Bp., 1930; Fábiánné Biczó Ilona rajzaival)
* A szajki cserkésztábor (regény, Szombathely, 1930; Fábiánné Biczó Ilona rajzaival)
* Szilasy Bálint diáksága (regény, Bp., 1931; Éless István rajzaival)
* Faludi útra kél (színmű, Szombathely, 1932)
* A jáki gerencsérek (tanulmány, Vasi Szemle, 1934)
* Különös háború (regény, Bp., 1935; hasonmás kiadás: Szombathely, 2004; Fábiánné Biczó Ilona rajzaival)
* Hej Rákóczi, Bercsényi, Bezerédj! (regény, Bp., 1936; Horváth Jenő rajzaival)
* Bodri (regény, Bp., 1938; Györgyfi György rajzaival)
* Az ősemberek völgye (regény, Bp., 1939; Györgyfi György rajzaival)
* Sajkások hadnagya (regény, Bp., 1940; Bp., 2004; Györgyfi György rajzaival)
* Táborozás a Balatonnál (regény, Bp., 1940; Biczó András rajzaival)
* A Rozmaring-örs kalandjai (regény, Bp., 1942; Biczó András rajzaival)
* A vörössipkás diákok (regény, Bp., 1948; Biczó András rajzaival)

Forrás:

https://hu.wikipedia.org/wiki/Fábián\_Gyula\_(néprajzkutató)